ฉีดยาคุมมา 3 ปี พอเลิกฉีดมีอะไรกับแฟนจะท้องไหมคะ หรือว่าต้องรอให้ประจำเดือนมาก่อนไหมคะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน เมื่อหยุดฉีดแล้ว การทำงานของรังไข่และประจำเดือนก็จะกลับมาภายในเวลาประมาณ 4-10 เดือน หรือในบางรายอาจนานเป็นปีก็ได้ ดังนั้น เมื่อหยุดฉีดแล้ว หากมีเพศสัมพันธ์ ก็จะมีโอกาสตั้งครรภ์ได้ในประมาณ 4-10 เดือน (นับจากที่ได้ฉีดเข็มสุดท้ายไปค่ะ) ทั้งนี้ การตั้งครรภ์อาจเกิดขึ้นก่อนที่ปรจำเดือนจะมาก็ได้ เพราะการตกไข่ย่อมเกิดก่อนประจำเดือนมาดังนั้น หากต้องการที่จะตั้งครรภ์ ก็ควรมีเพศสัมพันธ์เป็นประจำสม่ำเสมอเรื่อยๆ การตั้งครรภ์ก็น่าจะเกิดขึ้นได้ในที่สุด เพียงแต่อาจต้องใช้เวลานานหลายเดือนได้ค่ะ